Efter at have levet med frygten for, hvad der kunne ske med hendes søstre i Ukraine efter Ruslands invasion af landet, så er begge Olga Lozinas søstre nu ankommet sikkert til Vestbjerg hjemme hos Olga. - Jeg er bare så glad for, at de er i sikkerhed. Det betyder virkelig meget for mig. Lige nu bor begge søstre ved Olga Lozina i Vestbjerg, men turen dertil var ikke en god oplevelse for dem begge. -	Min storesøster kørte over Moldova med en chauffør, der ikke var god mod kvinder, men nu er hun her endelig efter en tur på seks dage, siger Olga Lozina. Lillesøster også i sikkerhed Til gengæld var det en bedre oplevelse for Olgas lillesøster, der ankom til Danmark i onsdags. -	Min lillesøster blev kørt til den polske grænse af hendes mand, og så blev hun samlet op der af vores fætre, der kørte hende til Danmark. Søstrenes mænd er begge blevet tilbage i Ukraine for at kæmpe mod russerne.

Referat:
Efter flere dages uvished er Olga Lozinas lillesøster og storesøster nu begge ankommet til Nordjylland hos Olga i Vestbjerg.